wickkiey/tamil-wikipedia-chunked huggingface dataset:
# பொலன்னறுவை இந்துக் கோயில்கள்

## வரலாற்றுப் பின்னணி

பத்தாம் நூற்றாண்டின் இறுதிப் பகுதியில், இலங்கை மீது படையெடுத்த இராஜராஜ சோழன் அந்நாட்டின் தலைநகரமாக இருந்த அனுராதபுரத்தைக் கைப்பற்றினான். இதன் மூலம் இலங்கையின் வடபகுதி சோழரின் கட்டுப்பாட்டுக்குள் வந்தது. அது *மும்முடிச் சோழ மண்டலம்* என்னும் பெயருடன் சோழப்பேரரசின் ஒரு பகுதியாக ஆனது. போரில் அழிந்துபோன அனுராதபுரத்தைக் கைவிட்டு, அதற்குத் தென்கிழக்கில் இருந்த பொலன்னறுவை தலைநகரம் ஆக்கப்பட்டது. 1017 ஆம் ஆண்டில் இராஜராஜனின் மகனான இராஜேந்திர சோழன் மீண்டும் இலங்கை மீது படையெடுத்து அந்நாடு முழுவதையும் தனது கட்டுப்பாட்டுக்குள் கொண்டுவந்தான். தொடர்ந்து சோழரின் ஆட்சி இலங்கையில் 1070 ஆம் ஆண்டுவரை இடம்பெற்றது.  
சோழர் இலங்கையில் ஒரு ஆக்கிரமிப்புப் படை என்பதாலும், சிங்களவர்களுக்கும், சோழர்களுக்கும் நீண்டகாலப் பகை இருந்ததாலும், ஆட்சியைப் பாதுகாப்பதற்காகச் சோழர், ஏராளமான தமிழ்நாட்டுப் படைகளையும், அதிகாரிகளையும், அலுவலர்களையும் இலங்கையில் வைத்திருக்கவேண்டி இருந்திருக்கும் என்பதில் ஐயம் இல்லை. இவர்கள் பெரும்பாலும் இந்துக்களாகவே இருந்திருப்பார்கள். இப்பகுதிகளில் வாழ்ந்த சிங்களவர்கள் பௌத்தர்கள் என்பதால், இந்துக்களின் வழிபாட்டிடங்கள் இங்கே இருந்திருக்க முடியாது. எனவே சோழர் ஆட்சிக்காலத்தில் பல இந்துக் கோயில்கள் பொலன்னறுவையில் அமைக்கப்பட்டன.
# பொலன்னறுவை இந்துக் கோயில்கள்

## கோயில்களின் விவரங்கள்

முன் குறிப்பிடப்பட்ட பதினாறு கோயில்களுக்கும், பெயர்கள் இருந்திருக்கும் எனினும், இவை அனைத்தும் அறியப்படவில்லை. இலங்கைத் தொல்பொருள் துறையினர் இவற்றை எண்கள் மூலம் அடையாளம் காண்கின்றனர். சிவ தேவாலயங்களுக்கு, முதலாம் சிவ தேவாலயம், இரண்டாம் சிவ தேவாலயம் என்றவாறு பெயர்கள் வழங்கப்பட்டுள்ளன. இவற்றுள் சோழர் காலத்தில் வானவன் மாதேவி ஈச்வரம் என அழைக்கப்பட்ட இரண்டாம் சிவ தேவாலயமே முழுமையாகப் பேணப்பட்ட நிலையில் உள்ளது. இது தவிர ஐந்தாம் சிவ தேவாலயமும் ஓரளவுக்கு நல்ல நிலையில் உள்ளது. ஏனையவற்றுள் பெரும்பாலானவை அடித்தளம் முதலான குறைந்த அளவு தடயங்களையே கொண்டுள்ளன.
# பொலன்னறுவை இந்துக் கோயில்கள்

## காலம்

முழுமையாகப் பேணப்பட்டுள்ள வானவன் மாதேவி ஈஸ்வரமும், குறிப்பிடத்தக்க கட்டிடப்பகுதிகள் எஞ்சியுள்ள வேறு சில கோயில்களும், அவற்றின் கட்டிடக்கலைப் பாணியை ஆதாரமாக வைத்துச் சோழர் காலக் கோயில்களாக அடையாளம் காணப்பட்டுள்ளன. அத்துடன், வானவன் மாதேவி ஈஸ்வரத்தில் காணப்பட்ட கல்வெட்டின் துணை கொண்டு அது முதலாவது இராஜேந்திர சோழனின் ஆரம்ப காலத்தைச் சேர்ந்தது எனக் கணிக்கப்பட்டுள்ளது. முதலாவது சிவ தேவாலயம் பாண்டியர் கட்டிடக்கலைப் பாணியில் அமைக்கப்பட்டது. இது பன்னிரண்டு அல்லது பதின்மூன்றாம் நூற்றாண்டைச் சேர்ந்தது எனக் கருதப்படுகின்றது. போதிய சான்றுகள் காணப்படாமையால் ஏனையவற்றின் காலத்தை அச்சொட்டாக அறியக் கூடவில்லை.
# பொலன்னறுவை இந்துக் கோயில்கள்

## கட்டிடக்கலை

இங்கே கட்டப்பட்ட பெரும்பாலான இந்துக் கோயில்கள் அளவிற் சிறியன. இங்கே வாழ்ந்த இந்துக்களிற் பலர் இவ்விடங்களில் நிரந்தரமான ஆர்வம் கொண்டவர்களாக இருந்திருக்க முடியாது. அத்துடன், உள்ளூர் மக்களை மதம் மாற்றும் முயற்சியிலும் சோழர்கள் ஈடுபடவில்லை இதனால், தமிழ் நாட்டில் கட்டப்பட்டது போன்ற பெரிய கோயில்கள் இலங்கையில் சோழர்களால் கட்டப்படவில்லை.  
வானவன் மாதேவி ஈஸ்வரத்தின் அமைப்பு சோழர் காலத் திராவிடக் கட்டிடக்கலைப் பாணியைச் சேர்ந்தது. இக்காலத்தில் அமைக்கப்பட்ட ஏனைய கோயில்களும், இப்பாணியையே பின்பற்றியிருக்கும் எனலாம்.
# நியூயார்க் பங்குச் சந்தை

**நியூயார்க் பங்குச் சந்தை** (இலங்கை வழக்கு: நியூயோர்க் பங்குச் சந்தை) பண அடிப்படையில் உலகின் மிகப் பெரிய பங்குச் சந்தையாகும். நியூ யோர்க் நகரில் அமைந்துள்ள இப்பங்குச் சந்தை நிரற்படுத்தப்பட்ட நிறுவனங்களின் எண்ணிக்கை அடிப்படையில் உலகில் இரண்டாமிடம் வகிக்கிறது. இது 1792-லிருந்தே செயற்படுவதாக அறியப்படுகிறது. மார்ச் 8, 1817 இல் நிறுவனமயப் படுத்தப்பட்டது. 1863 இல் தற்போதைய பெயர் பெற்றது.
# டோக்கியோ பங்குச் சந்தை

**டோக்கியோ பங்குச் சந்தை** பண அடிப்படையில் உலகின் இரண்டாவது மிகப் பெரிய பங்குச் சந்தையாகும். இதன் தொடக்க நிறுவனம் ஜப்பானின் டோக்கியோ நகரில் அமைந்துள்ளது. இது மே 15, 1978 இல் அமைக்கப்பட்டது. அதே ஆண்டு ஜூன் 1 இலிருந்து சந்தை நடவடிக்கைகள் ஆரம்பமாகின. 1949 இல் தற்போதைய பெயரில் இது மீளத் தொடங்கப்பட்டது.
# அங்கயற்கண்ணி

**கப்டன் அங்கயற்கண்ணி** (10 மே 1973 - 16 ஆகத்து 1994, கொக்குவில், மேற்கு - யாழ்ப்பாணம்) என்னும் இயக்கப் பெயர் கொண்ட **துரைசிங்கம் புஸ்பகலா** தமிழீழ விடுதலைப் புலிகளில் முக்கிய உறுப்பினராக இருந்து செயல்பட்டவர். இவர் விடுதலைப் புலிகளின் முதல் பெண் கரும்புலி (தற்கொலை குண்டுதாரி) ஆவார்.
# அங்கயற்கண்ணி

## விடுதலைப் புலிகளுடன் இணைந்த காலம்

கேணல் கிட்டுவும் அவரின் தோழர்களும் மரணமடைந்த நாளில் விடுதலைப் போராட்டத்தில் இவர் இணைந்தார்.
# அங்கயற்கண்ணி

## பயிற்சிகளும், பணிகளும், சாதனைகளும்

- இவரிடம் இயல்பாகவே ஆளுமைத் தன்மை இருந்தது. தொடக்கத்திலிருந்தே இவர் குழுத் தலைவியாக இருந்து வந்தார்.
- விளையாட்டில் இவர் திறனுடன் விளங்கினார். கடற்புலிகளின் பெண்-ஆண் போராளிகளுக்கிடையே நடாத்தப்பட்ட போட்டி ஒன்றில் முதலாவதாக வந்தார்.
- கடற்புலிகள் மகளிர் படையணியின் மூன்றாவது பயிற்சிப் பாசறையில் பயிற்சி பெற்றார்..
- எட்டு மணித்தியாலம் இருபத்தேழு நிமிடங்களில் பதினேழு கடல் மைல்களை (ஏறத்தாழ முப்பத்தைந்து கிலோ மீற்றர்கள்) நீந்திக் கடந்து சாதனை நிகழ்த்தினார்.
- வரலாற்றுப் புகழ் மிக்க 'தவளை நடவடிக்கை' யின் போது லெப்.கேணல் பாமாவின் குழுவில் ஒருவராகக் கடற்கண்காணிப்பில் ஈடுபட்டிருந்தார்.
# அங்கயற்கண்ணி

## மறைவு

அங்கயற்கண்ணி ஆகஸ்ட் 16, 1994 இல் யாழ்ப்பாணம் காங்கேசன்துறை துறைமுகத்தில் தரித்து நின்ற இலங்கைக் கடற்படையினரின் வடபிராந்திய தலைமை கட்டளையிடும் தாய்க்கப்பல் மீது கரும்புலித் தாக்குதல் நடாத்தி கப்பலை தகர்த்து வீரச்சாவடைந்தார். இவர் வெடித்த வெடியோசை யாழ் குடா நாட்டில் பல மைல்கள் தொலைவிற்கு மிக அதிர்வுடன் கேட்க கூடியதாக இருந்தது.
# பொட்டு அம்மான்

**பொட்டு அம்மான்** ( சண்முகநாதன் சிவசங்கர்) விடுதலைப் புலிகளின் புலனாய்வுத்துறைப் பொறுப்பாளர் ஆவர். விடுதலைப் புலிகளின் மூத்த தளபதிகளில் ஒருவரான இவர் கடற்புலிகளின் தலைவரான கேணல் சூசையுடன் இணைந்து தாக்குதற் திட்டங்களைத் தயாரித்தவர்.  
இந்தியப் பிரதமரான ராஜீவ் காந்தியின் படுகொலையில் இவரது பங்களிப்பு இருப்பதாக ஜெயின் கமிஷன் அறிக்கைகள் கூறுகின்றன.
# வானவன் மாதேவி ஈச்வரம்

**வானவன் மாதேவி ஈச்வரம்** என்பது இலங்கையின் பண்டைய தலைநகரங்களில் ஒன்றாகிய பொலன்னறுவையில் சோழர்களால் கட்டப்பட்ட ஒரு சிவன் கோயில் ஆகும். 10 ஆம் நூற்றாண்டின் இறுதி தொடக்கம், 1070 ஆம் ஆண்டு வரை, இந்த நகரைத் தலைநகரமாகக் கொண்டு ஆட்சி நடத்திய சோழர்கள் அமைத்த கோயில்களுள்,முழுமையாக எஞ்சியுள்ளது இதுவேயாகும்.
# வானவன் மாதேவி ஈச்வரம்

## காலம்

இக் கோயிலில் கண்டுபிடிக்கப்பட்ட முதலாம் இராஜேந்திர சோழனின் ஆரம்பகாலக் கல்வெட்டு சான்றைக் கொண்டு, இக்கோயில் பதினோராம் நூற்றாண்டின் முற்பகுதியைச் சேர்ந்தது எனக் கருதப்படுகின்றது. இராஜராஜ சோழனின் மகனான முதலாம் இராஜேந்திரனின் தாயின் பெயர் வானவன் மாதேவி என அறியப்படுகின்றது. எனவே தனது தாயின் பெயராலேயே இந்தக் கோயிலை அவர் அமைத்திருக்கக்கூடும்.
# வானவன் மாதேவி ஈச்வரம்

## கட்டிடக்கலை

வானவன் மாதேவி ஈஸ்வரம், தமிழர் கட்டிடக்கலையின், சோழர் பாணியின் ஆரம்பகாலத்தைப் பிரதிபலிக்கின்றது. சோழர்களின் குறிப்பிடத்தக்க கட்டிடக்கலைப் படைப்புகளில் இக் கோயிலையும் சேர்த்துக்கொள்ளலாம்.  
இக் கட்டிடம் தமிழ் நாட்டில் கட்டப்பட்ட கோயில்களைப் போலன்றி அளவில் சிறியதாகக் காணப்படுகின்றது. கருவறையையும், அதன் முன்னால் ஒரு மண்டபத்தையும் கொண்ட இக்கோயிலின் கருவறையின் வெளிப்புறம், 20 அடி 6 அங்குல அளவு கொண்ட சதுர வடிவமானது. உட்புறம், 9 அடி 4 அங்குலச் சதுரம் ஆகும். இதிலிருந்து அதன் கருவறைச் சுவர் 5 அடி 6 அங்குலத் தடிப்புக் கொண்டது என அறிய முடிகின்றது. இதன் முன் மண்டபம் 16 அடி நீளமும், 9 அடி 4 அங்குல அகலமும் கொண்டது. கருவறையின் மீது அமைந்துள்ள விமானம், நிலத்திலிருந்து 31 அடி 9 அங்குல உயரம் கொண்டதாக உள்ளது.
# வானவன் மாதேவி ஈச்வரம்

## உசாத்துணைகள்

- இந்திரபாலா கா., இலங்கையில் திராவிடக் கட்டிடக்கலை, விஜயலட்சுமி புத்தகசாலை, கொழும்பு, 1970.
- கொடகும்புர C. E., Architecture of Sri Lanka, கலாச்சாரத் திணைக்களம், இலங்கை, இரண்டாம் பதிப்பு, 1976
# வானவன் மாதேவி ஈச்வரம்

## இவற்றையும் காண்க

- பொலன்னறுவை இந்துக் கோயில்கள்
- பஞ்சவன்மாதேவீச்சரம்
# கொலின்ஸ்

**கப்டன் கொலின்ஸ்** (12/05/1969 - 10/07/1990; நறுவிலிக்குளம், மன்னார்) எனும் இயக்கப்பெயர் கொண்ட **பர்ணாந்து சில்வஸ்டார்** தமிழீழ விடுதலைப் புலிகளில் ஒரு முக்கிய உறுப்பினராக இருந்தவர்.  
10-07-1990 அன்று வல்வெட்டித்துறைக் கடலில் சிறீலங்கா கடற்படைக் கப்பல் 'எடித்தாரா' மீதான கரும்புலித் தாக்குதலில் கொல்லப்பட்டார். முதாலாவது கடற்கரும்புலிகளில் மேஜர் காந்தரூபன், கப்டன் வினோத் ஆகியோருடன் கப்டன் கொலின்சும் ஒருவராவார். இவர்களது 25 ஆம் ஆண்டு நினைவு நாள் அண்மையில் கடைப்பிடிக்கப்பட்டது.
# ஜெயந்தன்

**கப்டன் ஜெயந்தன்** (05/01/1972 - 04/05/1991; முறக்கொட்டான்சேனை, மட்டக்களப்பு) எனும் இயக்கப்பெயர் கொண்ட **சம்புக்குட்டி பத்மநாதன்** தமிழீழ விடுதலைப் புலிகளில் ஒரு முக்கிய உறுப்பினராக இருந்தவர். மட்டக்களப்பு மாவட்டத்தின் முதல் கடற்கரும்புலி கப்டன் ஜெயந்தன் ஆவார்.  
கடற்கரும்புலியாக 04/05/1991 அன்று பருத்தித்துறை கடற்பரப்பிலிருந்த சிறிலங்கா கடற்படைக் கப்பல் 'அபிதா' மீதான தாக்குதலில் கொல்லப்பட்டார்.
# சுற்றளவு

வடிவவியலில், ஏதேனும் ஒரு பரப்பைச் சுற்றி அமையும் பாதை, அப்பரப்பின் **சுற்றளவு** (*perimeter*) எனப்படும். *பெரி* (சுற்றி) மற்றும் *மீட்டர்* (அளவு) என்ற கிரேக்கமொழிச் சொற்களிலிலிருந்து ஆங்கிலத்தில் *பெரிமீட்டர்* எனப் பெயரிடப்பட்டுள்ளது. சுற்றளவு என்ற சொல் ஒரு பரப்பைச் சுற்றி அமைந்த பாதையை அல்லது அப்பாதையின் நீளத்தைக் குறிப்பதற்கு பயன்படுகிறது. வட்டமான பரப்பின் சுற்றளவு அதன் பரிதி (circumference) எனப்படும்.
# சுற்றளவு

## நடைமுறைப் பயன்பாடுகள்

சுற்றளவு காணும் வாய்ப்பாடு.]]  
சுற்றளவு காணல், நடைமுறையில் நிறைய பயன்பாடுகளுடையது.
- ஒரு தோட்டத்தைச் சுற்றி அமைக்க வேண்டிய வேலியின் நீளத்தைக் கணக்கிட அத்தோட்டத்தின் சுற்றளவு தேவைப்படுகிறது.
- ஒரு வட்ட வடிவமான சக்கரத்தின் சுற்றளவு அச்சக்கரமானது ஒருமுறை சுழன்றால் செல்லக்கூடிய தூரத்தைத் தருகிறது.
- ஒரு உருளைவடிவக் கண்டில் சுற்றப்பட்டுள்ள கம்பியின் நீளம் அக்கண்டின் சுற்றளவுடன் தொடர்புடையது.
# சுற்றளவு

## வாய்ப்பாடு

n-பக்க பலகோணத்தின் சுற்றளவு அப்பலகோணத்தின் (1st, 2nd, 3rd,4th... n-th) பக்கங்களின் நீளங்களின் கூடுதலாகும்.  
பொதுவான வடிவங்களின் சுற்றளவு காணும் வாய்ப்பாடு:  
: <math>\int_0^L \mathrm{d}s</math>  
இங்கு <math>L</math> , பாதையின் நீளம்.  
<math>ds</math> நுண்ணிய சிறுகோட்டின் அளவு.  
ஒரு குறிப்பிட்ட வடிவத்தின் சுற்றளவு காணும்போது இவற்றின் மதிப்புகள் இயற்கணித வடிவில் இருத்தல் வேண்டும்  
<math>n</math> பரிமாண யூக்ளிடின் வெளியில், கனஅளவுகளைச் சுற்றியமையும் மீமேற்பரப்புகளின் சுற்றளவு போன்ற உயர் அளவிலானவைகளை *காக்கியோபோலியின் கணக் கோட்பாடில்*(Caccioppoli set) காணலாம்.
# கப்டன் சிதம்பரம்

**கப்டன் சிதம்பரம்** (26/12/1972 - 04/05/1991; வல்வெட்டித்துறை, யாழ்ப்பாணம்) எனும் இயக்கப்பெயர் கொண்ட **பெரியதம்பி சந்திரன்** தமிழீழ விடுதலைப் புலிகளில் ஒரு முக்கிய உறுப்பினராக இருந்தவர்.  
கடற்கரும்புலியான இவர் 04-05-1991 அன்று பருத்தித்துறைக் கடற்பரப்பிலிருந்த சிறிலங்கா கடற்படைக் கப்பலான 'அபிதா' மீதான தாக்குதலில் கொல்லப்பட்டார்.
# சாய்வு

ஒரு நேர்கோடு எப்படி சாய்ந்துள்ளது அல்லது சரிந்துள்ளது என்றதன் அளவே **சாய்வு** (slope) எனப் பொதுவாக அழைக்கப்படும். சாய்வை ஏற்றம்/ஓட்டம் அல்லது இறக்கம்/ஓட்டம் என்று வரையறுக்கலாம். சாய்வின் அளவு அதிகமானால் அதன் சரிவு அதிகமாய் உள்ளதை குறிக்கும். பொதுவாக சாய்வு *m* எனக் குறிக்கப்படுகிறது.  
- ஒரு கோட்டின் திசையானது கூடுவதாக, குறைவதாக, கிடைமட்டமானதாக அல்லது செங்குத்தானதாக ஒரு கோட்டின் திசை இருக்கும்.
- ஒரு கோடு இடப்புறமிருந்து வலப்புறமாக மேல் நோக்கிச் செல்லுமானால் அது கூடும் கோடு. அக்கோட்டின் சாய்வு நேர் மதிப்பாக இருக்கும் ( <math>m>0</math>).
- ஒரு கோடு இடப்புறமிருந்து வலப்புறமாக கீழ் நோக்கிச் செல்லுமானால் அது குறையும் கோடு. அக்கோட்டின் சாய்வு எதிர் மதிப்பாக இருக்கும் (<math>m<0</math>).
- ஒரு கோடு கிடைமட்டமாக இருந்தால் அதன் சாய்வின் மதிப்பு பூச்சியம் (<math>m=0</math>). இது ஒரு மாறிலிச் சார்பு.
- ஒரு கோடு செங்குத்தாக இருந்தால் அதன் சாய்வின் மதிப்பு வரையறுக்கப்படாதது ஆகும் (<math>m</math> = வரையறுக்கப்படவில்லை).
- ஒரு கோட்டின் சாய்வின் தனிமதிப்பால் அக்கோட்டின் செங்குத்து நிலை, சரிவு நிலை அளவிடப்படுகிறது.
# சாய்வு

## வரையறை

*x* , *y* அச்சுக்களைக் கொண்ட தளத்திலமைந்த ஒரு கோட்டின் சாய்வின் குறியீடு *m* . அக்கோட்டின் மீதமைந்த இரு வெவ்வேறான புள்ளிகளின் *y* அச்சுச் தூரங்களின் வித்தியாசத்திற்கும் ஒத்த *x* அச்சுத் தூரங்களின் வித்தியாசத்திற்குமான விகிதமே அக்கோட்டின் சாய்வு. இச் சாய்விற்கான கணித வாய்ப்பாடு:  
:<math>m = \frac{\Delta y}{\Delta x} = \frac{\text{rise}}{\text{run}}.</math> = ஏற்றம்/ஓட்டம்
(கணிதத்தில் வித்தியாசம் அல்லது மாற்றத்தைக் குறிப்பதற்குப் பொதுவாக கிரேக்க எழுத்து Δ பயன்படுத்தப்படுகிறது.)  
(*x*<sub>1</sub>,*y*<sub>1</sub>), (*x*<sub>2</sub>,*y*<sub>2</sub>) என்பன கோட்டின் மீதமைந்த இரு புள்ளிகள் எனில்,
:*x* இல் ஏற்படும் மாற்றம் = (*ஓட்டம்*),
:*y* இல் ஏற்படும் மாற்றம் = (*ஏற்றம்*).  
சாய்வு காணும் வாய்ப்பாடு:
:<math>m = \frac{y_2 - y_1}{x_2 - x_1}.</math>  
*xy* தளத்திலுள்ள செங்குத்துக் கோடுகளுக்கு (*y* அச்சுக்கு இணையான கோடுகள்) இவ்வாய்ப்பாட்டினைப் பயன்படுத்த இயலாது. ஏனென்றால் அக்கோடுகளின் மீதுள்ள எல்லாப்புள்ளிகளுக்கும் *x* அச்சு தூரங்கள் சமம். சாய்வின் வாய்ப்பாட்டின் பகுதியின் மதிப்பு பூச்சியமாவதால் பின்னத்தின் மதிப்பைக் கணக்கிட முடியாது. எனவே செங்குத்துக்கோடுகளின் சாய்வின் மதிப்பு முடிவிலி, அதாவது வரையறுக்கப்படாதது ஆகும்.
# சாய்வு

## வரையறை

### எடுத்துக்காட்டுகள்

- *P*&nbsp;=&nbsp;(1,&nbsp;2), *Q*&nbsp;=&nbsp;(13,&nbsp;8) என்ற இரு புள்ளிகள் வழியே ஒரு கோடு செல்கிறது எனில் அக்கோட்டின் சாய்வு:  
:<math>m = \frac{\Delta y}{\Delta x} = \frac{y_2 - y_1}{x_2 - x_1} = \frac{8 - 2}{13 - 1} = \frac{6}{12} = \frac{1}{2}</math>.
:சாய்வு நேர் எண்ணாக இருப்பதால் கோட்டின் திசை கூடும்போக்குடையது. மேலும் சாய்வின் தனிமதிப்பு ஒன்றைவிடக் குறைவாக இருப்பதால் (|m|&&lt;1) கோடு அதிக செங்குத்தாக இருக்காது, அதன் சாய்வுகோணம் &lt;45&deg; ஆக இருக்கும்  
- (4,&nbsp;15), (3,&nbsp;21) என்ற இரு புள்ளிகள் வழியே செல்லும் கோட்டின் சாய்வு:
:<math>m = \frac{ 21 - 15}{3 - 4} = \frac{6}{-1} = -6.</math>
:சாய்வு எதிர் எண்ணாக இருப்பதால் கோட்டின் திசை குறையும் போக்குடையது. |m|&gt;1 என்பதால் கோட்டின் இறக்கம் அதிகமானதாக இருக்கும். (சாய்வு கோணம் &gt;45&deg;).
# சாய்வு

## இயற்கணிதமும் வடிவவியலும்

- *x* இல் அமைந்த நேரியல் சார்பு *y* எனில், சார்பின் வரைபடம் ஒரு கோடு. அக்கோட்டின் சாய்வு, சார்பின் சமன்பாட்டிலுள்ள *x* இன் கெழுவாக இருக்கும். எனவே ஒரு நேர்கோட்டின் சமன்பாடு <math>y = mx + b \,</math> எனில் அக்கோட்டின் சாய்வு *m*. கோட்டின் இச்சமன்பாட்டு வடிவம் *சாய்வு-வெட்டுத்துண்டு வடிவம்* எனப்படும். கோடானது *y*-அச்சில் உண்டாக்கும் வெட்டுத்துண்டின் அளவு *b*.
- சாய்வு *m* கொண்ட ஒரு கோட்டின் மீதுள்ள ஒரு புள்ளி (*x*<sub>1</sub>,*y*<sub>1</sub>) எனில் அக்கோட்டின் சமன்பாடு:
:<math>y - y_1 = m(x - x_1).\!</math> (புள்ளி-சாய்வு வடிவச் சமன்பாடு)  
:<math>ax + by +c = 0 \,</math> என்ற நேரியல் சமன்பாடு குறிக்கும் கோட்டின் சாய்வு:
::<math>-\frac {a}{b} \;</math>.  
- இரு கோடுகளின் சாய்வுகள் சமமாக இருந்தால், இருந்தால் மட்டுமே, அக்கோடுகள் இரண்டும் ஒன்றுக்கொன்று இணையானவை. (கோடுகள் இரண்டும் ஒன்றோடொன்று பொருந்தாக் கோடுகளாக இருக்க வேண்டும்)
- இரு கோடுகளின் சாய்வுகளின் பெருக்குத்தொகையின் மதிப்பு &nbsp;&minus;1 எனில் அக்கோடுகள் இரண்டும் ஒன்றுக்கொன்று செங்குத்தானவை.
- ஒரு கோடு நேர் *x*-அச்சுடன் உண்டாக்கும் கோணம் (கோட்டின் சாய்வுகோணம்) θ (-90&deg; , 90&deg; இரண்டுக்கும் இடைப்பட்ட அளவு கொண்டது) எனில் அக்கோட்டின் சாய்வு:
::<math>m = \tan (\theta)</math>
::<math>\theta = \arctan (m)</math>
# சாய்வு

## இயற்கணிதமும் வடிவவியலும்

### எடுத்துக்காட்டுகள்

(2,8), (3,20) என்ற இரு புள்ளிகள் வழியாகச் செல்லும் கோட்டின் சாய்வு:
::<math>\frac {(20 - 8)}{(3 - 2)} \; = 12. \,</math>  
எனவே கோட்டின் சமன்பாடு புள்ளி-சாய்வு வடிவில்:
:<math>y - 8 = 12(x - 2) = 12x - 24 \,</math>
::<math>y = 12x - 16. \,</math>
இக்கோடு *x* அச்சுடன் உண்டாக்கும் கோணம் θ எனில்:
::<math>\theta=\arctan (12) \approx 85.2^{\circ} \,.</math>  
*y* = -3*x* + 1, *y* = -3 *x* - 2 என்ற இரு கோடுகளின் சாய்வுகள் சமமாக (*m* = -3) உள்ளன. மேலும் அவையிரண்டும் ஒன்றோடொன்று பொருந்தும் கோடுகளும் அல்ல என்பதால், இரண்டும் ஒன்றுக்கொன்று இணைகோடுகள்.  
:*y* = -3*x* + 1 கோட்டின் சாய்வு *m*<sub>1</sub> = -3
:*y* = <sup>*x*</sup>/<sub>3</sub> - 2 கோட்டின் சாய்வு *m*<sub>2</sub> = <sup>1</sup>/<sub>3</sub>
::இரண்டின் சாய்வுகளின் பெருக்குத்தொகை -1. எனவே இரண்டும் ஒன்றுக்கொன்று செங்குத்து.
# சாய்வு

## நுண்கணிதம்

உள்ளது. குறிப்பு: புள்ளியிடப்பட்ட பச்சை நிறக் கோடாகத் தொடுகோடு உள்ளபோது வகைக்கெழு நேர் எண்ணாகவும், புள்ளியிடப்பட்ட சிவப்பு நிறக் கோடாகத் தொடுகோடு உள்ளபோது வகைக்கெழு எதிர் எண்ணாகவும், கருப்பு நிற அழுத்தமான கோடாக தொடுகோடு உள்ள இடங்களில் சாய்வு பூச்சியமாகவும் உள்ளதைக் காணலாம்.]]
வகை நுண்கணிதத்தில் சாய்வு முக்கியமான ஒரு கருத்துரு. நேரியலற்ற சார்புகளுக்கு அதன் மாறுவீதம் வளைகோட்டின் மீது மாறுபடுகிறது. ஒரு வளைகோட்டின் மீதமையும் ஒரு புள்ளியில் காணப்படும் வகைக்கெழுவானது, அப்புள்ளியில் வளைகோட்டிற்கு வரைப்படும் தொடுகோட்டின் சாய்விற்குச் சமம். எனவே ஒரு வளைகோட்டின் மீதமையும் ஒரு புள்ளியில் காணப்படும் வகைக்கெழு, அப்புள்ளியில் வளைக்கோட்டுச் சார்பின் மாறுவீதமாகும்.  
வளைகோட்டின் மீதுள்ள இரு புள்ளிகளுக்கு இடைப்பட்ட *x* , *y* -அச்சுக்களின் வழியான தூரங்கள் முறையே Δ*x* , Δ*y* எனில் அவ்விரு புள்ளிகளை இணைக்கும் வெட்டுக்கோட்டின் சாய்வு:  
:<math>m = \frac{\Delta y}{\Delta x}</math>,  
(ஒரு கோட்டின் மீதமையும் இரு புள்ளிகளுக்கு இடைப்பட்ட வெட்டுக்கோடு எடுத்துக்கொள்ளப்பட்ட மூலக்கோடாகவே இருக்கும். ஆனால் வேறு எந்தவகை வளைகோடுகளுக்கும் அவ்வாறு அமையாது.)  
எடுத்துக்காட்டாக, *y* = *x*<sup>2</sup> என்ற வளையின் புள்ளிகள் (0,0) , (3,9) இரண்டையும் இணைக்கும் வெட்டுக்கோட்டின் சாய்வு 3. இடைமதிப்புத் தேற்றப்படி, இவ்வளைகோட்டிற்கு புள்ளியில் தொடுகோட்டின் சாய்வும் 3.)  
Δ*y* , Δ*x* இன் அளவுகள் பூச்சியத்தை அணுகுமாறு, இரு புள்ளிகளையும் ஒன்று மற்றொன்றை நெருங்குமாறு நகர்த்தும்போது வெட்டுக்கோடு கிட்டத்தட்ட ஒரு தொடுகோடாக மாறும். எனவே அந்நிலையில் வெட்டுக்கோட்டின் சாய்வும் தொடுகோட்டின் சாய்வை அணுகும். வகை நுண்கணிதத்தைப் பயன்படுத்தி Δ*y* , Δ*x* இன் மதிப்புகள் 0 ஐ அணுகும்போது Δ*y*/Δ*x* எல்லை மதிப்பைக் காணலாம். இந்த எல்லையின் மதிப்பே தொடுகோட்டின் சாய்வு. *y* இன் மதிப்பு *x* ஐச் சார்ந்தது எனில், Δ*x* மட்டும் 0 ஐ அணுகுவதாகக் கொண்டு Δ*y*/Δ*x* இன் எல்லை மதிப்பைக் கணக்கிட்டால் போதுமானது. எனவே Δ*x* பூச்சியத்தை அணுகும்போதான Δ*y*/Δ*x* இன் எல்லை மதிப்பு தொடுகோட்டின் சாய்வு ஆகும். வகையிடல் எனப்படும் இவ்வெல்லை மதிப்பு *dy*/*dx* எனக் குறிக்கப்படுகிறது.  
:<math>\frac{dy}{dx} = \lim_{\Delta x \to 0}\frac{\Delta y}{\Delta x}</math>
# ஒவுனென் மட்சுறி

**ஒவுனென் மட்சுறி** (豊年祭, Hounen Matsuri) மார்ச் 15 திகதி ஜப்பானில் கொண்டாப்படும் ஒரு புத்தியிர்ப்பு, இயற்கைசார் விழாவாகும். 豊年祭 ஒனென் மட்சுறி என வாசிக்கப்பட வேண்டும்.
<table>
<tr>
<td> கன் எழுத்து </td><td> -ஒன் வாசிப்பு </td><td>- குன் வாசிப்பு</td><td> - பொருள்
<tr>  
<td>豊</td><td> - ஒவு </td><td> - யூதக </td><td> - முழுமை/சிறந்த<tr>
<td>年</td><td> - னென் </td><td> - தொஷி </td><td> - வருடம்<tr>
<td>祭</td><td> - சயி </td><td> - மட்சுறி </td><td> - விழா
<tr></table>  
இந்த விழா கொமைகியில் (Komaki) உள்ள Tagata Jinja என்ற ஆலயத்தை பிரதானமாக வைத்து கொண்டாடப்படுகின்றது.  
இவ்விழா ஜப்பானிய விழாக்களில் தனித்துவமானது. இந்த விழாவில் சடங்குகள், மது அருந்துதல், சிறப்பு உணவுவகைகள் என பல அம்சங்கள் இருந்தாலும், ஒரு பெரிய "மர ஆண்குறி"யை சுமந்து வீதி உலாவருவதே இவ்விழாவின் சிறப்பம்சம். Shinto சமயத்தில் இவ்வழக்கத்தை புத்தியிர்ப்புடனும் இயற்கையுடனும் இணைத்து பார்க்கின்றனர். இதை சிவலிங்கத்தை திருவிழாக்காலங்களில் தமிழர்கள் கோயில்களில் வீதி உலா எடுத்துவருவதுடன் ஒப்பிடலாம்.  
இவ்விழாவை காணவென பல்லாயிரக்கணகான உல்லாசப்பயணிகள் இங்கு வருவது குறிப்பிடத்தக்கது.
# ரோஜர் கோர்ன்பெர்க்

**ரோஜர் டேவிட் கோர்ன்பெர்க்** (பி. ஏப்ரல் 24, 1947) அவர்கள் அமெரிக்காவில் உள்ள மிசௌரி மாநிலத்தில் உள்ள செயின்ட் லூயிஸ் என்னும் ஊரில் பிறந்தார். இவர் 2006ஆம் ஆண்டிற்கான வேதியியல் நோபல் பரிசு பெற்று புகழ் படைத்த அறிஞர். ரோஜர் கோர்ன்பெர்க் அவர்கள் கலிபோர்னியாவில் உள்ள இசுட்டான்போர்டு பல்கலைக்கழகத்தில் (Stanford University) பேராசிரியராகப் பணியாற்றுகிறார். இவர் செய்த ஆய்வுகளின் பயனாய் எவ்வாறு பல கண்ணறைகள் (செல், cell) கொண்ட யூகார்யோட் (Eukaryotic) வகை உயிரினங்களில், ஈரிழை டி என் ஏ (DNA) வானது ஓரிழை ஆர் என் ஏ (RNA)வாக, அடிப்படை மூலக்கூறு இயல்பின் அடிப்படையில் மாறுகின்றது என்று அறிய இயன்றது. இவ்வாய்வுகளுக்காக 2006ஆம் ஆண்டிற்கான வேதியல் நோபல் பரிசு அளிக்கப்பட்டது. பேராசிரியர் ரோஜர் கோர்ன்பெர்க்கின் தந்தையார் ஆர்தர் கோர்ன்பெர்க் அவர்களும் 1959ஆம் ஆண்டிற்கான மருத்துவ நோபல் பரிசு பெற்றது குறிப்பிடத்தக்கது. தந்தை ஆர்தர் கோர்ன்பெர்க் அவர்களும் ஸ்டான்போர்டு பல்கலைக்கழகத்தில் பேராசிரியராக இருந்தார்.
# ரோஜர் கோர்ன்பெர்க்

## வாழ்க்கை வரலாறு

ரோஜர் கோர்ன்பெர்க் ஆர்வர்டு பல்கலைக்கழகத்தில் 1967ஆம் ஆண்டில் பட்டம் பெற்றார். பின்னர் 1972 ஆம் ஆண்டில் இஸ்டான்போர்டு பல்கலைக்கழகத்தில் முனைவர் (பி.ஹெச்.டி) பட்டம் பெற்றார். பிறகு ஐக்கிய இராச்சியத்தில் உள்ள கேம்பிரிட்ஜ் நகரத்தில், மருத்துவ ஆய்வுக் குழுவில் மேல்முனைவர் நிலை ஆய்வுகள் நடத்தினார். 1976 ஆம் ஆண்டில் ஆர்வர்டு பல்கலைக்கழகத்தில் உயிர்வேதியல் துறையில் துணைப்பேராசிரியராகச் சேர்ந்தார். பின்னர் 1978 ஆம் ஆண்டில் ஸ்டான்போர்டு பல்கலைக்கழகத்தில் உள்ள உயிரியல் கட்டமைப்புத் துறையில் பேராசிரியராக மீண்டும் வந்து சேர்ந்தார். 1984-1992 காலப்பகுதியில் ஸ்டான்போர்டு பல்கலைக்கழகத்தில் அவர் துறைத்தலைவராகப் பணியாற்றினார்.
# ரோஜர் கோர்ன்பெர்க்

## பட்டங்களும் பரிசுகளும்

- 1981: எலி லில்லி விருது
- 1982: பசனோ விருது,பசனோ நிறுவனம்
- 1990: சிகா-ட்ரூ விருது (Ciba-Drew Award)
- 1997: ஹார்வி பரிசு (Harvey Prize from the Technion)
- 2000:கைர்டுனர் நிறுவன பன்னாட்டு விருது (Gairdner Foundation International Award)
- 2002: ASBMB-மெர்க் பரிசு (ASMB-Merck Award)
- 2002: புற்றுநோய்த்துறை ஆய்வுக்காக பாசரோவ் பரிசு (Pasarow Award)
- 2002: சார்லே லியோபோல்ட் மாயர் பரிசு ( Le Grand Prix Charles-Leopold Mayer)
- 2005: ஜெனெரல் மோட்டார் புற்றுநோய் ஆய்வு நிறுவனத்தின் ஆல்ஃவ்ரட் பி ஸ்லோன் ஜூனியர் பரிசு
- 2006: வேதியியல் நோபல் பரிசு
- 2006: லூசா கிராஸ் ஹோர்விடுஸ் பரிசு - கொலம்பியா பல்கலைக்கழகம்
# மதன் (விடுதலை புலி)

**கடற்கரும்புலி கப்டன் மதன்** (07/09/1975 - 26/08/1993; எல்லை வீதி, மட்டக்களப்பு) எனும் இயக்கப் பெயர் கொண்ட **சீனிவாசகம் சிவகுமார்** தமிழீழ விடுதலைப் புலிகளின் ஒரு முக்கிய உறுப்பினராக இருந்தவர்.
# மதன் (விடுதலை புலி)

## மறைவு

கடற்கரும்புலியான இவர் 26 ஓகஸ்ட், 1993 அன்று கிளாலி நீரேரியூடாக போக்குவரத்தில் ஈடுபட்டுக் கொண்டிருந்த மக்களைத் தாக்கவந்த சிறிலங்கா கடற்படையினர் மீது தாக்குதலை நடாத்தி கடற்படையின் இரு நீருந்து விசைப்படகுகளைத் தாக்கி மூழ்கடித்து கடற்கரும்புலி மேஜர் நிலவன் (வரதன்) உடன் வீரச்சாவைத் தழுவிக் கொண்டவர்.
# ஜிம்மி வேல்ஸ்

ஜிம்மி டொனால்ட் **ஜிம்போ** வேல்ஸ் (பிறப்பு ஆகஸ்டு 7, 1966) இலாபநோக்கற்ற விக்கிப்பீடியாத் திட்டங்களை நடத்தும் விக்கிமீடியா அமைப்பின் நிறுவனர் மற்றும் வேறுபல விக்கிதிட்டங்களை முன்னின்று நடத்துபவரும் ஆவார். இவர் இலாபநோக்கிற்கான விக்கியா திட்டத்தையும் மே 2006 முதல் கொண்டு நடத்துகின்றார்.
# ஜிம்மி வேல்ஸ்

## பிரத்தியேக வாழ்க்கையும் கல்வியும்

வேல்ஸ் அமெரிக்காவின் அலபாமா மாநிலத்தில் பிறந்தார். இவரது தந்தையார் காய்கறிக் கடை ஒன்றின் நிர்வாகியாக இருந்தார். இவரது தாயார் டொறிஸ் மற்றும் அம்மம்மா இர்மா தனியார் பாடசாலையொன்றை நடத்தி வந்தனர். இப்பாடசாலையிலேயே ஜிம்மிவேல்ஸ் ஆரம்பக் கல்வியைப் பெற்றார்.
# ஜிம்மி வேல்ஸ்

## விக்கிப்பீடியாவும் விக்கிமீடியா பவுண்டேசனும்

விக்கியைப் பாவித்துக் கலைக்களஞ்சியம் ஒன்றை உருவாக்கும் திட்டத்தை ஜனவரி 11, 2001 *லாரி சாங்கர்* முன்வைத்திருந்தார். ஜனவரி 15, 2001 இல் விக்கிப்பீடியா விக்கி முறையில் நிர்வாகிக்கப்பட்டது. இது முன்னைய நீயூபீடியா கட்டுரைகளின் தரங்களை கண்காணிக்கவெனத் தீர்மானிக்கப்பட்டபோதிலும் இதன் மிதமான வளர்ச்சி விக்கிப்பீடியாவை முன்னெடுத்ததோடு 2002 இல் நியூபீடியா கைவிடப்பட்டது.
# அக்டோபர் 5

## பிறப்புகள்

- 1524 &ndash; ராணி துர்காவதி, கோண்டுவானா அரசி (இ. 1564)
- 1823 &ndash; இராமலிங்க அடிகளார், இந்திய சன்மார்க்க சிந்தனையாளர் (இ. 1873)
- 1864 &ndash; லூயி சான், பிரான்சியத் தயாரிப்பாளர், இயக்குநர் (இ. 1948)
- 1882 &ndash; இராபர்ட் காடர்ட், அமெரிக்க இயற்பியலாளர் (இ. 1945)
- 1889 &ndash; டிர்க் கோஸ்டர், டச்சு இயற்பியலாளர் (இ. 1950)
- 1889 &ndash; ஜியார்ஜியோ அபெட்டி, இத்தாலிய வானியலாளர் (இ. 1982)
- 1885 &ndash; அருணாசலம் மகாதேவா, இலங்கை அரசியல்வாதி (இ. 1969)
- 1907 &ndash; ராக்னர் நர்க்சு, எசுத்தோனிய-அமெரிக்க பொருளியலாளர் (இ. 1959)
- 1911 &ndash; ப. கண்ணாம்பா, தமிழ்த் திரைப்பட நடிகை (இ. 1964)
- 1927 &ndash; ரா. கி. ரங்கராஜன், தமிழக எழுத்தாளர், இதழாளர் (இ. 2012)
- 1934 &ndash; சோ, பத்திரிகை ஆசிரியர், நாடக ஆசிரியர், நடிகர் (இ. 2016)
- 1936 &ndash; வாக்லாவ் அவொல், செக் குடியரசின் 1வது அரசுத்தலைவர் (இ. 2011)
- 1945 &ndash; ரமா பிரபா, தென்னிந்தியத் தெலுங்கு நடிகை
- 1946 &ndash; கோ. கேசவன் தமிழக எழுத்தாளர் (இ. 1998)
- 1950 &ndash; வி. வைத்தியலிங்கம், புதுச்சேரியின் அரசியல்வாதி, முன்னாள் முதலைமைச்சர்
- 1952 &ndash; இம்ரான் கான், பாக்கித்தானியத் துடுப்பாளர், அரசியல்வாதி
- 1957 &ndash; பெர்னி மாக், அமெரிக்க நடிகர் (இ. 2008)
- 1965 &ndash; கல்பனா, தென்னிந்திய-மலையாளத் திரைப்பட நடிகை (இ. 2016)
- 1975 &ndash; கேட் வின்ஸ்லெட், ஆங்கிலேய நடிகை
# அக்டோபர் 5

## இறப்புகள்

- 1565 &ndash; லியூஜி ஃபெறாரி, இத்தாலியக் கணிதவியலாளர் (பி. 1522)
- 1805 &ndash; காரன்வாலிஸ், ஆங்கிலேய இராணுவ அதிகாரி, அரசியல்வாதி (பி. 1738)
- 1813 &ndash; டிக்கம்சா, அமெரிக்க பழங்குடித் தலைவர் (பி. 1768)
- 1938 &ndash; மரிய பவுஸ்தீனா கோவால்ஸ்கா, போலந்து புனிதர் (பி. 1905)
- 1942 &ndash; டோரத்தியா கிளம்ப்கே இராபட்சு, அமெரிக்க வானியலாளர் (பி. 1861)
- 1960 &ndash; அல்பிரட் எல். குறோபெர், அமெரிக்க மானிடவியலாளர் (பி. 1876)
- 1976 &ndash; லார்ஸ் ஒன்சாகர், நோபல் பரிசு பெற்ற நோர்வே-அமெரிக்க வேதியலாளர், இயற்பியலாளர் (பி. 1903)
- 1976 &ndash; பி. எல். பட்நகர், இந்தியக் கணிதவியலாளர் (பி. 1912)
- 1996 &ndash; யாழ்வாணன், ஈழத்து எழுத்தாளர் (பி. 1933)
- 2009 &ndash; இசுரேல் கெல்ஃபாண்ட், சோவியத் கணிதவியலாளர் (பி. 1913)
- 2011 &ndash; ஸ்டீவ் ஜொப்ஸ், ஆப்பிள் நிறுவனத்தை ஆரம்பித்தவர் (பி. 1955)
- 2015 &ndash; திருமாவளவன், ஈழத்துக் கவிஞர் (பி. 1955)
# அக்டோபர் 5

## சிறப்பு நாள்

- உலக விண்வெளி வாரம் (அக்டோபர் 4-10)
- உலக ஆசிரியர் நாள்
- குடியரசு நாள் (போர்த்துகல்)
- பால்வினைத் தொழிலுக்கு எதிரான பன்னாட்டு நாள்
# பெப்ரவரி 1

## பிறப்புகள்

- 1707 &ndash; பிரெடரிக், வேல்சு இளவரசர், (இ. 1751)
- 1844 &ndash; கிரான்வில் ஸ்டான்லி ஹால், அமெரிக்க உளவியலாளர் (இ. 1924)
- 1873 &ndash; பம்மல் சம்பந்த முதலியார், தமிழ் நாடகத் தந்தை (இ. 1964)
- 1894 &ndash; ஜான் போர்டு, அமெரிக்க இயக்குநர், தயாரிப்பாளர் (இ. 1973)
- 1901 &ndash; கிளார்க் கேபிள், அமெரிக்க நடிகர் (இ. 1960)
- 1902 &ndash; லாங்ஸ்ரன் ஹியூஸ், அமெரிக்கக் கவிஞர் (இ. 1967)
-
- 1905 &ndash; எமீலியோ சேக்ரே, நோபல் பரிசு பெற்ற இத்தாலிய-அமெரிக்க இயற்பியலாளர் (இ. 1989)
- 1930 &ndash; இந்தர் மல்கோத்ரா, இந்திய இதழாளர், நூலாசிரியர் (இ. 2016)
- 1931 &ndash; போரிஸ் யெல்ட்சின், உருசியாவின் 1வது அரசுத்தலைவர் (இ. 2007)
- 1936 &ndash; பொ. ம. இராசமணி, தமிழகத் தமிழறிஞர் (இ. 2009)
- 1957 &ndash; ஜாக்கி செராப், இந்திய நடிகர்
- 1961 &ndash; செ. குரு, தமிழக அரசியல்வாதி (இ. 2018)
- 1982 &ndash; சோயிப் மாலிக், பாக்கித்தானியத் துடுப்பாட்ட வீரர்
- 1985 &ndash; கோபிகா, தென்னிந்தியத் திரைப்பட நடிகை
- 1992 &ndash; வைதேகி பரசுராமி, மராத்தி நடிகை
# பெப்ரவரி 1

## இறப்புகள்

- 772 &ndash; மூன்றாம் ஸ்தேவான் (திருத்தந்தை) (பி. 720)
- 1851 &ndash; மேரி செல்லி, ஆங்கிலேய எழுத்தாளர் (பி. 1797)
- 1876 &ndash; மீனாட்சிசுந்தரம் பிள்ளை, தமிழறிஞர் (பி. 1815)
- 1882 &ndash; நயின் சிங் ராவத், இந்திய நில அளவியலாளர் (பி. 1830)
- 1903 &ndash; ஜார்ஜ் கேப்ரியல் ஸ்டோக்ஸ், ஆங்கிலோ-அயர்லாந்து இயற்பியலாளர், கணிதவியலாளர், அரசியல்வாதி (பி. 1819)
- 1905 &ndash; எமீலியோ சேக்ரே, இத்தாலிய இயற்பியலாளர் (இ. 1989)
- 1939 &ndash; ஏ. நாராயணன், தமிழ்த் திரைப்பட இயக்குநர், தமிழகத்தின் முதல் பேசும் பட ஒலிக் கலையகத்தை அமைத்தவர் (பி. 1900)
- 1942 &ndash; ஞானியார் அடிகள், சைவத் துறவி, பேச்சாளர், உரையாசிரியர் (பி. 1873)
- 1958 &ndash; கிளிண்டன் ஜோசப் டேவிசன், நோபல் பரிசு பெற்ற அமெரிக்க இயற்பியலாளர் (பி. 1888)
- 1976 &ndash; வெர்னர் ஐசன்பர்க், நோபல் பரிசு பெற்ற செருமானிய இயற்பியலாளர் (பி. 1901)
- 1999 &ndash; பாரிசு மான்கோ, துருக்கியப் பாடகர் (பி. 1943)
- 2002 &ndash; டேனியல் பெர்ல், அமெரிக்க யூதப் பத்திரிகையாளர் (பி. 1963)
- 2003 &ndash; கல்பனா சாவ்லா, இந்திய-அமெரிக்க விண்வெளி வீராங்கனை, கொலம்பியா விண்ணோட வீராங்கனை (பி. 1961)
- 2008 &ndash; ஆர். கே. கரஞ்சியா, இந்திய எழுத்தாளர், இதழாளர் (பி. 1912)
- 2012 &ndash; விஸ்லவா சிம்போர்ஸ்கா, நோபல் பரிசு பெற்ற போலந்து எழுத்தாளர் (பி. 1923)
# பெப்ரவரி 1

## சிறப்பு நாள்

- குடியரசு நினைவு நாள் (அங்கேரி)
- அடிமை ஒழிப்பு நாள் (மொரிசியசு)
- தேசிய விடுதலை நாள் (அமெரிக்கா)
# சனவரி 12

## நிகழ்வுகள்

- 1528 &ndash; முதலாம் குஸ்தாவ் சுவீடனின் மன்னராக அதிகாரபூர்வமாக முடிசூடினார்.
- 1554 &ndash; பயின்னோங் பர்மாவின் மன்னராக முடிசூடினார்.
- 1848 &ndash; போர்பன்களுக்கு எதிராக பலெர்மோ எழுச்சி சிசிலியில் இடம்பெற்றது.
- 1853 &ndash; தாய்பிங் இராணுவம் சீனாவின் வூச்சாங் நகரைப் பிடித்தது.
- 1866 &ndash; கொழும்பு மாநகரசபைக்கு முதல்தடவையாகத் தேர்தல்கள் இடம்பெற்றன.
- 1866 &ndash; அரச வானூர்தியியல் சங்கம் இலண்டனில் ஆரம்பிக்கப்பட்டது.
- 1872 &ndash; நான்காம் யொகான்னசு எத்தியோப்பியாவின் பேரரசராக முடிசூடினார்.
- 1908 &ndash; முதற்தடவையாக தூர இடத்துக்கான வானொலி செய்தி ஈபெல் கோபுரத்தில் இருந்து அனுப்பப்பட்டது.
- 1915 &ndash; அமெரிக்க காங்கிரசு பெண்களுக்கு வாக்குரிமை அளிப்பதற்கு எதிர்ப்புத் தெரிவித்தது.
- 1918 &ndash; இங்கிலாந்து, இசுட்டாஃபர்ட்சயர் என்ற இடத்தில் நிலக்கரிச் சுரங்கம் ஒன்றில் நிகழ்ந்த விபத்தில் 155 பேர் உயிரிழந்தனர்.
- 1918 &ndash; பின்லாந்தில் உள்ள யூதர்கள் முழுக் குடியுரிமையைப் பெற்றார்கள்.
- 1940 &ndash; இரண்டாம் உலகப் போர்: பின்லாந்தின் பல நகரங்களின் மீது உருசியா குண்டுகளை வீசியது.
- 1945 &ndash; இரண்டாம் உலகப் போர்: சோவியத் ஒன்றியம் நாசிகளுக்கு எதிரான பெரும் போரை கிழக்கு ஐரோப்பாவில் ஆரம்பித்தது.
- 1964 &ndash; சான்சிபாரின் புரட்சிவாதிகள் புரட்சியை முன்னெடுத்து சன்சிபாரைக் குடியரசாக அறிவித்தனர்.
- 1967 &ndash; எம். ஆர். ராதா நடிகர் எம். ஜி. இராமச்சந்திரனை துப்பாக்கியால் சுட்டுப் படுகாயப்படுத்தினார்.
- 1970 &ndash; நைசீரிய உள்நாட்டுப் போர் முடிவுக்கு வந்தது.
- 1976 &ndash; பலத்தீன விடுதலை இயக்கம் ஐநா பாதுகாப்பு அவையில் வாக்குரிமையில்லாமல் விவாதங்களில் கலந்து கொள்வதற்கு ஐநா பாதுகாப்பு அவை 11-1 என்ற வாக்கு வித்தியாசத்தில் அனுமதி அளித்தது.
- 1990 &ndash; அசர்பைஜான் தலைநகர் பக்கூவில் சிறுபான்மையின ஆர்மீனியர்கள் அடித்துத் துன்புறுத்தப்பட்டுப் படுகொலை செய்யப்பட்டனர், ஏனையோர் நகரில் இருந்து வெளியேற்றப்பட்டனர்.
- 1991 &ndash; பாரசீக வளைகுடாப் போர்: குவைத்தில் இருந்து ஈராக்கை வெளியேற்றுவதற்கு அமெரிக்க இராணுவத்தைப் பயன்படுத்த அமெரிக்க காங்கிரசு ஒப்புதல் அளித்தது.
- 1992 &ndash; மாலியில் அரசியல் கட்சிகள் அமைப்பதற்கு ஏதுவாக பொது வாக்கெடுப்பு மூலம் அரசியல் அமைப்புச் சட்டத்தில் மாற்றம் கொண்டுவரப்பட்டது.
- 1998 &ndash; 19 ஐரோப்பிய நாடுகள் மாந்தர் படியாக்கம் தடை செய்யப்பட்டது.
- 2004 &ndash; உலகின் மிகப் பெரும் பயணிகள் கப்பலான "குயீன் மேரி 2" தனது கன்னிப்பயணத்தை ஆரம்பித்தது.
- 2005 &ndash; புளோரிடாவின் கென்னடி ஏவுதளத்திலிருந்து *போயிங் டெல்டா-II* என்ற விண்கலத்தை 133 மில்லியன் மைலுக்கு அப்பால் பரிதியைச் சுற்றி பூமியை நெருங்கி வரும் *டெம்பெல் 1* என்ற வால்மீனைக் குறிவைத்து நாசா ஏவியது.
- 2006 &ndash; சவூதி அரேபியாவில் மினா நகரில் சாத்தான் மீது கல்லெறியும் நிகழ்ச்சியின் போது இடம்பெற்ற நெரிசலில் சிக்கி 44 இந்தியர்கள் உட்பட 362 பேர் உயிரிழந்தனர்.
- 2006 &ndash; 25 ஆண்டுகளுக்கு முன்னர் திருத்தந்தை அருள் சின்னப்பரைச் சுட்டுக் காயப்படுத்திய மெகுமேது அலி ஆக்கா என்பவர் துருக்கிய சிறையில் இருந்து விடுவிக்கப்பட்டார்.
- 2010 &ndash; எயிட்டியில் நிலநடுக்கம் ஏற்பட்டதில் 100,000 பேர் வரை உயிரிழந்தனர். தலைநகர் போர்ட்-ஓ-பிரின்சின் பெரும் பகுதி அழிந்தது.
- 2015 &ndash; கமரூன், கொலபாட்டா நகரில் அரசுப் படைகள் நடத்திய தாக்குதலில் 143 போகோ அராம் போராளிகள் கொல்லப்பட்டனர்.
# சனவரி 12

## பிறப்புகள்

- 1598 &ndash; ஜிஜாபாய், பேரரசர் சிவாஜியின் அன்னை (இ. 1674)
- 1746 &ndash; யொகான் ஹைன்ரிக் பெஸ்டலோசி, சுவிட்சர்லாந்து மெய்யியலாளர் (இ. 1827)
- 1848 &ndash; பிரான்சு ஃபான் சாக்சுலெட்டு, செருமனிய வேளாண்மை வேதியியலாளர் (இ. 1926)
- 1863 &ndash; விவேகானந்தர், இந்திய மெய்யியலாளர், ஆன்மிகவாதி (இ. 1902)
- 1869 &ndash; பக்வான் தாஸ், இந்திய மெய்யியலாளர், அரசியல்வாதி (இ. 1958)
- 1893 &ndash; எர்மன் கோரிங், செருமானிய இராணுவத் தலைவர், அரசியல்வாதி (இ. 1946)
- 1893 &ndash; ஆல்பிரட் ரோசன்பெர்க், எசுத்தோனிய-செருமானிய கட்டிடக்கலைஞர், அரசியல்வாதி (இ. 1946)
- 1895 &ndash; எல்லப்பிரகத சுப்பாராவ், இந்திய உயிரிவேதியியலாளர் (இ. 1948)
- 1918 &ndash; மகேஷ் யோகி, இந்திய-இடச்சு மதகுரு (இ. 2008)
- 1924 &ndash; எஸ். எம். அப்துல் மஜீத், தமிழக அரசியல்வாதி
- 1936 &ndash; முப்தி முகமது சயீத், இந்திய அரசியல்வாதி (இ. 2016)
- 1944 &ndash; ஜோ பிரேசியர், அமெரிக்கக் குத்துச் சண்டை வீரர் (இ. 2011)
- 1949 &ndash; அமாதி ஜெபாலி, துனீசியாவின் 19வது பிரதமர்
- 1949 &ndash; அருக்கி முரகாமி, சப்பானிய எழுத்தாளர்
- 1956 &ndash; மரீ கோல்வின், பிரித்தானிய ஊடகவியலாளர் (இ. 2012)
- 1956 &ndash; நிக்கலாய் நசுக்கோவ், சோவியத் ஒன்றிய மற்றும் உருசிய நாட்டுப் பாடகர்
- 1964 &ndash; ஜெப் பெசோஸ், அமேசான்.காம் தளத்தை ஆரம்பித்த அமெரிக்கக் கணினியியலாளர், தொழிலதிபர்
- 1967 &ndash; சஜித் பிரேமதாச, இலங்கை அரசியல்வாதி
- 1972 &ndash; பிரியங்கா காந்தி, இந்திய அரசியல்வாதி
- 1976 &ndash; மகேசு காலே, இந்திய பாரம்பரிய இசைப் பாடகராவார்
- 1990 &ndash; செர்கே கரியாக்கின், உருசிய-உக்ரைனிய சதுரங்க ஆட்ட வீரர்
# சனவரி 12

## இறப்புகள்

- 1665 &ndash; பியேர் டி பெர்மா, பிரான்சியக் கணிதவியலாளர் (பி. 1601)
- 1909 &ndash; ஹெர்மான் மின்கோவ்ஸ்கி, லித்துவேனிய-செருமானியக் கணிதவியலாளர் (பி. 1864)
- 1934 &ndash; சூரியா சென், வங்காளதேசக் கல்வியாளர், செயல்பாட்டாளர் (பி. 1894)
- 1976 &ndash; அகதா கிறிஸ்டி, ஆங்கிலேய எழுத்தாளர் (பி. 1890)
- 2000 &ndash; இரா. நெடுஞ்செழியன், தமிழக அரசியல்வாதி (பி. 1920
- 2005 &ndash; அம்ரீஷ் பூரி, இந்திய நடிகர் (பி. 1932)
- 2007 &ndash; முருகு சுந்தரம், தமிழகக் கவிஞர் (பி. 1929)
- 2009 &ndash; புலோலியூர் க. தம்பையா, இலங்கை எழுத்தாளர்
- 2013 &ndash; ஐ. கே. கே. மேனன், மலையாள எழுத்தாளர் (பி. 1919)
- 2014 &ndash; அன்புமணி, ஈழத்து எழுத்தாளர் (பி. 1935)
- 2017 &ndash; ச. வே. சுப்பிரமணியன், தமிழக எழுத்தாளர், தமிழறிஞர் (பி. 1929)
- 2023 &ndash; சரத் யாதவ், இந்திய அரசியல்வாதி (பி. 1947)
# சனவரி 12

## சிறப்பு நாள்

- தேசிய இளைஞர் நாள் (இந்தியா)
- சான்சிபார் புரட்சி நாள் (தன்சானியா)
# ஜாவளி

**ஜாவளி** (*javali*, *jhāwli*) என்பது நாட்டிய இசைக்குப் பயன்படுத்தப்படும் இசை வடிவம் ஆகும். சிருங்கார சாகித்தியத்தை உடையவையாதலால் சிற்றின்ப உணர்ச்சியைத் தூண்டக் கூடிய வகையில் அமைந்திருக்கும். கேட்டவுடனேயே மனதைக் கவரும் இசையில் அமைந்திருப்பதால் யாவராலும் விரும்பப்படுகின்றது.
# ஜாவளி

## அமைப்பு

ஜாவளிகளின் அமைப்பு விறுவிறுப்புள்ளதாக அமைந்திருக்கும். பச்சை சிருங்காரத்தை நாயகன், நாயகி, சகி பாவத்தை வெளிப்படுத்தும் ரீதியில் 19ம் நூற்றாண்டில் தோன்றிய உருப்படிகளே ஜாவளிகள். இது நாட்டிய இசையில் உபயோகிக்கப்படுகின்றது. இதன் அமைப்பானது உற்சாகம் ஊட்டக்கூடியதாகவும் சுலபமானதாகவும் இருக்கும். இதன் நடை சாதாரணமாக மத்திம காலத்தில் அமைந்திருக்கும்.  
ஜாவளிகளின் கானக்கிரமம் கிருதியைப் போன்றது. பேச்சு வழக்கமுள்ள மொழியிலேயே இவை இயற்றப்பட்டுள்ளன. தாதுக்கள் சாதாரணமாக மத்திம கால நடையில் இருக்கும்.
# ஜாவளி

## அம்சங்கள்

சில ஜாவளிகள் சங்கதிகளுடன் காணப்படுகின்றன. இந்துஸ்தானி இசையில் உள்ள *கஜல்* என்னும் உருப்படி ஜாவளியைப் போன்றதே ஆகும். தெலுங்கு, கன்னடம், முதலிய மொழிகளில் ஜாவளிகள் உள்ளன. ஜாவளியானது பல்லவி, அனுபல்லவி, சரணம் முதலிய அங்கங்களைப் பெற்றுள்ளது.சில ஜாவளிகள் அனுபல்லவி இல்லாமலும் இருக்கின்றன. சாதாரண இராகங்களிலும் ஜாவளிகள் அமைந்துள்ளன எனினும் தேசிய இராகங்களிலும் கவர்ச்சிகரமாக ஜாவளிகள் அமைந்துள்ளன.  
ஜாவளி என்னும் இச்சொல் கன்னடச் சொல்லான *ஜாவடி* என்பதிலிருந்தே உதித்துள்ளது. இதன் விளக்கம் என்னவெனில் *ஒரு வகையான தூரசாரமான கவிதை* என்பதாகும்.
# ஜாவளி

## ஜாவளிகளை இயற்றியோர்

- தர்மபுரி சுப்பராயர்.
- பட்டாபிராமய்யர்.
- பெங்களூர் சந்திரசேகர சாஸ்திரி.
- பட்டணம் சுப்பிரமண்ய அய்யர்.
- இராமநாதபுரம் சிறீனிவாச அய்யங்கார்.
- திருப்பதி நாராயணசாமி.
- ஐதராபாத் வெங்கடகிரியப்பா.
- தஞ்சை சின்னையா
- பெரியசாமித் தூரன்
# தில்லானா

**தில்லானா** (Tillana**)** என்பது தென்னிந்தியக் கருநாடக இசையில் ஒரு தாளப் பகுதியாகும். இது ஒரு கச்சேரியின் முடிவிலும் பாரம்பரிய இந்திய நடன நிகழ்ச்சிகளிலும் பரவலாகப் பயன்படுத்தப்படுகிறது. மங்களம்பள்ளி பாலமுரளிகிருஷ்ணா, லால்குடி ஜெயராமன் உள்ளிட்ட சில இசைக்கலைஞர்களால் பிரபலப்படுத்தப்பட்டது.
# தில்லானா

## அங்க வேறுபாடுகள்

இந்த உணர்ச்சிவசப்பட்ட உருப்படியில் பல்லவி, அனுபல்லவி, சரணம் என்னும் அங்க வித்தியாசம் உண்டு. ஒவ்வோர் அங்கமும் வெவ்வேறு தாதுவில் அமைந்திருக்கும். சில தில்லானாக்களில் அனுபல்லவி இல்லாமலும் இருக்கும். அம்மாதிரித் தில்லானாக்கள் தவித்தாதுக்கள், உபயோகங்கள், சமஷ்டி, சரணங்கள் போன்றவைகளுடைய தாதுக் கிருதிகளுக்குச் சமமாக இருக்கின்றன. பல்லவியும் அனுபல்லவியும் ஜதிகளாகவும், சரணத்திலுள்ள வார்த்தைகள் சொற்கட்டு ஸ்வரங்களாகவும் இருக்கும்.
# தில்லானா

## சிறப்புகள்

சில தில்லானாக்கள் சங்கதிகளுடன் அமைந்துள்ளன. இம்மாதிரியான உருப்படிகள் பாட்டுக் கச்சேரிகளில் பல்லவி (இராகம், தானம், பல்லவி) பாடிய பிறகு பாடுவார்கள். நாட்டியக் கச்சேரிகளிலும் பாட்டுக் கச்சேரிகளிலும் முதலில் இதைப் பாடுவது வழக்கம். ஹரிகாலாட்சேபங்களிலும் கதை ஆரம்பிக்க முன்னரும் பூர்வீகப் பிடிகை முடிந்த பின்னும் தில்லானாக்களைப் பாடுவது வழக்கம்.  
இதன் கானக்கிரமம் பல்லவி, அனுபல்லவி, சரணம் என்று பாடுவதேயாகும். மகாவைத்தியநாதையருடைய தில்லானா *கௌரி நாயக* மிகவும் உயர்ந்த நீண்ட உருப்படி ஆகும். அந்த உருப்படி முழுவதும் இரண்டே ஆவர்த்தனத்தில் அமைந்துள்ளது. முதல் ஆவர்த்தனம் வார்த்தைகளுடனும், இரண்டாவது ஆவர்த்தனம் ஜதிகளுடனும் அமைந்துள்ளது. குன்றக்குடி கிருஷ்ணய்யருடைய *கம்பராமாயணத் தில்லானா* ஒரு சிறந்த உருப்படி. ஜாவளிகளும் தில்லானாக்களும் உருப்படியில் சிறந்ததாகவும், கானக்கிரமம் நான்கு நிமிடங்களுக்குள் அடங்கியதாகவும் அமைந்துள்ளன.
# தில்லானா

## தில்லானாக்களை இயற்றியோர்

1. சுவாதித்திருநாள் மகாராஜா
1. வீரபத்திர ஐயர்.
1. பல்லவி சேஷய்யர்.
1. மைசூர் சதாசிவராவ்.
1. பட்டணம் சுப்பிரமணிய அய்யர்.
1. குன்றக்குடி கிருஷ்ணையர்.
1. இராமநாதபுரம் சிறீனிவாச அய்யங்கார்.
1. இலுப்பூர் பொன்னுச்சாமிப்பிள்ளை.
# ஒப்பந்தப்பிழைகள்

ஒப்பந்தச்சட்டத்தில் **ஒப்பந்தப் பிழை** (Mistake) என்பது விடயப் பொருள் தொடர்பில் பிழையான எண்ணத்துடன் திறத்தவர்களுக்கிடையே ஏற்படும் ஒப்பந்தமாகும்.இத்தகைய ஒப்பந்தங்கள் சட்ட வலிமையினைக் கொண்டிருக்கா. சட்டமானது ஒப்பந்தப்பிழையினை 3 வகையாக பிரித்து வரையறுத்துள்ளது.அவையாவன:
1. **ஒருபக்கப்பிழை** (Unilateral Mistake)
1. **பரஸ்பரப்பிழை** (Mutual Mistake)
1. **பொதுப்பிழை** (Common Mistake)
# ஒப்பந்தப்பிழைகள்

## ஒருபக்கப்பிழை

**ஒருபக்கப்பிழை** என்பது ஒப்பந்தத்தில் ஈடுபடும் ஒரு திறத்தவர் மாத்திரம் விடயப்பொருள் தொடர்பாக பிழையான எண்ணத்துடன் ஒப்பந்தத்தில் ஈடுபடலைக்குறிக்கும்.பிழைவிடாத திறத்தவர் அப் பிழையினை அறிந்திருந்தார் என்றும் இதன் மூலம் அவர் நன்மைகளைப் பெற்றுக்கொண்டார் எனவும் நீதிமன்றில் பாதிக்கப்பட்ட தரப்பினர் நிருபிக்க வேண்டும்.அவ்வாறு செய்ய தவறின் அது வலிதான ஒப்பந்தமாக கருதப்படும்.
இத்தகைய ஒப்பந்தத்தில் 4 வகையான கூறுகள் அடையாளப்படுத்தப்பட்டுள்ளது.
1. அடையாளம் பற்றிய பிழை
1. உரையாடலில் ஏற்பட்ட பிழை
1. ஆள் பற்றிய பிழை
1. தகைமை பற்றிய பிழை
# ஒப்பந்தப்பிழைகள்

## ஒருபக்கப்பிழை

### அடையாளம் பற்றிய பிழை

ஒரு அடையாளத்தை தவறாக வேறோர் அடையாளம் என கருதி பிழையான எண்ணத்தில் ஏற்படுத்தப்படுகின்ற ஒப்பந்தமாகும்.  
**Error in Corpore**
# ஒப்பந்தப்பிழைகள்

## ஒருபக்கப்பிழை

### உரையாடலில் ஏற்பட்ட பிழை

உரையாடலின் போது ஏற்படுகின்ற பிழையான எண்ணத்தில் ஏற்படுத்தப்படுகின்ற ஒப்பந்தமாகும்.  
**Error in Negotio**
# ஒப்பந்தப்பிழைகள்

## ஒருபக்கப்பிழை

### ஆள் பற்றிய பிழை

ஆள் பற்றிய பிழையான எண்ணத்துல் ஏற்படுத்தப்படுகின்ற ஒப்பந்தமாகும்.இத்தகைய ஒப்பந்தங்கள் வறிதாகும்.  
**Error in persona**
# ஒப்பந்தப்பிழைகள்

## ஒருபக்கப்பிழை

### தகைமை பற்றிய பிழை

ஒருவரின் தகைமை பற்றிய பிழையான எண்ணத்தில் ஏற்படுத்தப்படுகின்ற ஒப்பந்தமாகும்.  
**Error in Contitate**
# ஒப்பந்தப்பிழைகள்

## பரஸ்பரப்பிழை

ஒப்பந்த திறத்தவர் இருவரும் ஒரே சமயத்தில் விடயபொருள் தொடர்பில் வேறு வேறான எண்ணத்தில் ஒப்பந்ததில் ஈடுபலைக் குறிக்கும்.
# ஒப்பந்தப்பிழைகள்

## பொதுப்பிழை

ஒப்பந்த திறத்தவர் இருவரும் விடயப்பொருள் தொடர்பில் ஒரே விதமான பிழையான பிழையான எண்ணத்துடன் ஒப்பந்ததில் ஈடுபலைக் குறிக்கும்.
# ஈழப்போராட்டத்தில் கொல்லப்பட்ட முக்கிய நபர்கள் பட்டியல்

- அல்பிரட் துரையப்பா
- உமாமகேஸ்வரன்
- மாத்தையா
- குட்டிமணி
- தங்கத்துரை
- ஜி. ஜி. பொன்னம்பலம் (ஜூனியர்)
- தாரகி சிவராம்
- அப்பாப்பிள்ளை அமிர்தலிங்கம்
- பத்மநாபா
- நீலன் திருச்செல்வம்
- சிறீ சபாரத்தினம்
- ராஜினி திரணகம
# ஈழப்போராட்டத்தில் கொல்லப்பட்ட முக்கிய நபர்கள் பட்டியல்

## 2006

- கேதீஸ் லோகநாதன்
# ஈழப்போராட்டத்தில் கொல்லப்பட்ட முக்கிய நபர்கள் பட்டியல்

## 2005

- யோசப் பரராஜசிங்கம்
- நடராஜா ரவிராஜ்
# நோஸ்ராடாமஸ்

**மைக்கேல் டி நோஸ்திரதாம்** (*Michel de Nostredame*), சுருக்கமாக **நோஸ்திரதாமுஸ்** (திசம்பர் 14, 1503 - சூலை 2, 1566), உலகின் சிறந்த குறி சொல்லும் பதிப்பாளர்களில் ஒருவராகத் திகழ்ந்தவர். இவரது படைப்பான "லெஸ் புரோபெடீஸ்" மூலம் நன்கு அறியப்பட்டவராக விளங்கும் இவரது இப்படைப்பு 1555 அன்று முதன் முதலில் அச்சடிக்கப்பட்டது குறிப்பிடத்தக்கது. இப்புத்தகப் படைப்பின் மூலம் பிரபலமடைந்த நோஸ்ராடாமஸ் பெரும்பாலும் அவரின் இறப்பிற்குப் பின்னரே உலக மக்களால் அறியப்பட்டார்.  
நோஸ்ராடாமஸ் அவரது புத்தகப் படைப்புகளில் சிறப்பாகக் கருதப்படும் இப்புத்தகத்தில் உலகில் நடைபெற்ற, நடைபெறவிருக்கும் நிகழ்வுகள் மற்றும் பல சம்பவங்களில் முக்கியமானவற்றை அன்றைய காலகட்டங்களிலேயே எழுதியவராக அனைவராலும் அறியப்படுகின்றார். இருப்பினும் இவரது குறி சொல்லும் ஆற்றல் பல கடின முயற்சிகளின் பின்னரே அறியக்கூடும் எனப்பலரும் மேலும் சிலர் இவ்வாறான கூற்றுக்கள் யாராலும் கண்டுபிடிக்க முடியாத வகையினால் குறி சொல்லப்பட்டிருக்கின்றது எனவும் கூறுகின்றனர்.  
நோஸ்ராடாமஸ் புகழ் பரவ ஆரம்பித்தது. கூடவே பிரச்சனைகளும். கத்தோலிக்கத் திருச்சபையின் பார்வையில் இவரின் ஆரூடங்கள் சாத்தானின் எச்சரிக்கைகளாகப் பட்டன. எனவே, நோஸ்ராடாமஸ் மீது திருச்சபையால் குற்றம் சுமத்தப்பட்டது. இப்பிரச்சனைகளால் நோஸ்ராடாமஸ் தலைமறைவானார்.நோஸ்ராடாமஸ் தனது செய்யுள்களைக் குழப்பமான கவிதை வடிவில் எழுதியமைக்கும் இதுவே காரணம் எனவும் சொல்லப்படுகிறது.
# நோஸ்ராடாமஸ்

## வாழ்க்கை வரலாறு

### சிறு வயது வாழ்க்கை

நோஸ்ராடாமஸ் பிரான்ஸ்வடக்கில்செயின்ட்-ரெமி-டி-பகுதியில் டிசம்பர் 14 1503,அன்று பிறந்தார் என்பதும் அவர் வாழ்ந்த பிரதேசப் பகுதி இன்றளவும் காணப்படுகின்றதென்பதும் குறிப்பிடத்தக்கது,யூத வம்சாவளியினர்களான *ரெய்னியெர் டி செயிண்ட் ரெமி* மற்றும் *நொடாரி ஜௌமெ டி நோஸ்ரடேம்* ஆகியோரின் எட்டுப்பிள்ளைகளில் ஒருவராகப் பிறந்தார் நோஸ்ராடாமஸ். ஜௌமேயின் தந்தையான *கசோனெட்* 1455 ஆம் ஆண்டின் காலப் பகுதியில் தன்னை ஒரு கத்தோலிக்க மதத்தவராகத் தம்மை மாற்றிக்கொண்டார்.Nostradamus Predictions for 2022: பிரான்சின் பிரபல ஜோதிடரான நோஸ்ட்ராடாமஸைப் பற்றி அனைவருக்கும் தெரிந்திருக்கலாம். உலகத்தைப் பற்றிய அவரது கணிப்புகள் பிரபலமானவை. அவற்றில் பல உண்மையாக நடந்துள்ளன. தற்போது 2022ஆம் ஆண்டு குறித்த அவரது கணிப்பு வெளியாகியுள்ளது. கவலையை ஏற்படுத்தும் அந்த கணிப்புகள் என்ன என்பதை தெரிந்து கொள்வோம்.  
உலகில் அணுகுண்டு வெடிக்கும்
நோஸ்ட்ராடாமஸின் கூற்றுப்படி, அடுத்த ஆண்டு அதாவது 2022ம் வருடம், உலகில் மிகவும் ஆபத்தான அணுகுண்டு வெடிக்கும். அதிலிருந்து வெளிவரும் கதிர்வீச்சினால் உலகின் தட்பவெப்ப நிலை மாறி பிரம்மாண்டமான பனிப்பாறைகள் முற்றிலும் உருகும். இதனால் உலகிலுள்ள கடல்களின் நீர்மட்டம் அதிகரிக்கும். இதனால் பல தீவுகளும் சிறிய நாடுகளும் நீரில் மூழ்கும். கோடிக்கணக்கான மக்கள் கதிர்வீச்சினால் அகால மரணமடைவார்கள், எஞ்சியிருப்பவர்களுக்கு பல்வேறு நோய்கள் ஏற்படும்.  
3 நாட்களுக்கு உலகத்தை இருள் சூழும்
நோஸ்ட்ராடாமஸின் கணிப்பின்படி, 2022ம் ஆண்டு மிகவும் அழிவுகரமானதாக இருக்கும். பல நாடுகளுக்கு இடையே போர் நடக்கும். இதில் ஏராளமானோர் இறக்க நேரிடும் (Mass level Death). அந்த நேரத்தில் ஏற்படும் மிகப் பெரிய இயற்கை நிகழ்வின் காரணமாக, உலகமே 3 நாட்களுக்கு இருளில் மூழ்கும். அப்போது, உலக நாடுகளில் தொடங்கிய போர் திடீரென நின்றுவிடும். மூன்று நாட்களுக்குப் பிறகு, உலகம் வெளிச்சத்தைக் காணும்போது, நவீனத்துவத்தின் முடிந்துபோய், மனிதகுலம் மீண்டும் கற்காலத்தில் இருந்து வாழ்வைத் தொடங்கும்.  
கருடபுராணத்தின் இந்த 7 விஷயங்களை மனதில் வைத்துக் கொண்டால், நரகமும் வெகு தூரமே!  
சிறுகோள் பூமியுடன் மோதும்
நோஸ்ட்ராடாமஸின் கணிப்பின்படி, 2022 ஆம் ஆண்டில், பெரிய வானியல் நிகழ்வு நிகழும். அடுத்த ஆண்டில், ஒரு கிரகத்தில் இருந்து உடையும் சிறுகோள் ஒன்று, மிக அதிக வேகத்தில் வந்து பூமியைத் தாக்கும். அந்த சிறுகோள் பூமியின் வளிமண்டலத்தில் நுழைந்து கடலில் விழும். அந்த சிறுகோளின் அளவு மிகப் பெரியதாக இருக்கும் என்பதால் கடலில் வலுவான அலைகள் எழுந்து சுனாமி உருவாகும். எனவே, கடலுக்கு அருகில் அமைந்துள்ள நாடுகளின் கரையோரப் பகுதி முற்றிலுமாக அழிந்து, ஆயிரக்கணக்கான மக்கள் உயிரிழப்பார்கள்.  
(Astrology Prediction), அடுத்த ஆண்டு பிரான்சுக்கும் மிகவும் கடுமையானதாக இருக்கும். 2022 ஆம் ஆண்டில் ஏற்படும் பெரிய புயலினால், விவசாயத்தில் எதிர்மறையான தாக்கம் ஏற்படும், அதன் காரணமாக ஏற்படும் பஞ்சத்தினால் மனிதகுலமே துன்பப்படும்.  
கடுமையான பணவீக்கம்
நோஸ்ட்ராடாமஸின் கணிப்பின்படி, அடுத்த ஆண்டு உலகப் பொருளாதாரத்தில் நிறைய மாற்றங்கள் இருக்கும். பிட்காயின், தங்கம் மற்றும் வெள்ளி ஆகியவை சொத்துகளாக கருதப்படும். அமெரிக்க டாலரில் பெரும் வீழ்ச்சி ஏற்படும். உலகில் பணவீக்கம் மிகவும் அதிகரிக்கும், இதன் காரணமாக மில்லியன் கணக்கான ஏழைகள் பட்டினியால் உயிரிழப்பார்கள்.
# கண்டி விவேகானந்தா தமிழ் மகாவித்தியாலயம்

**கண்டி விவேகானந்தா தமிழ் மகாவித்தியாலம்** இலங்கையில் கண்டி நகரப்பகுதியில் ராஜா வீதிக்கு அருகில் உள்ள தேவாயலத்தின் அடுத்தாகவுள்ளது. இப்பாடசாலை கண்டியில் 170 வருடங்களுக்கு மேலாக சேவையில் உள்ளது. 2000 ஆண்டு முதல் கல்விப் பொதுச் சாதார உயர் தரப் பாடநெறிகளும் நடத்தப் படுகின்றன. 2006ஆம் ஆண்டின்படி இப்பாடசாலையில் 22 ஆசிரியர்கள் பணிபுரிகின்றனார். 1998 ஆம் ஆண்டு முதல் திருமதி இராஜேஸ்வரி அதிபராகக் கடமையாற்றுகின்றார்.  
1. ஞாயிறு தினக்குரல் மாணவர் இதழ் பரிசு, அக்டோபர் 1, 2006
# ஸ்ரீ சண்முகா இந்து மகளிர் கல்லூரி

**ஸ்ரீ சண்முகா இந்து மகளிர் கல்லூரி** (*Sri Shanmuga Hindu Ladies' College*) இலங்கையின் திருகோணமலை நகரப் பகுதியில் அமைந்துள்ள ஒரு பாடசாலை ஆகும். இது நகரின் பிரபலமான பெண்கள்பாடசாலையாகவும் இந்துப் பாரம்பரியங்களைக் கடைப்பிடிக்கும் பாடசாலையாகவும் திகழ்கின்றது.
# ஸ்ரீ சண்முகா இந்து மகளிர் கல்லூரி

## வரலாறு

சண்முகா இந்து மகளிர் கல்லூரியை ஆரம்பித்தவர் தம்பலகாமம், பட்டிமேடு என்ற ஊரைச் சேர்ந்த தங்கம்மா சண்முகம்பிள்ளை (15 ஆகத்து 1863 - 2 மே 1953). பெண்களுக்கான கல்வி மீதிருந்த ஆர்வத்தால் தனது காலஞ்சென்ற கணவரின் பெயரில் 1923 அக்டோபர் 20 இல் 16 மாணவிகளுடனும் இரண்டு ஆசிரியர்களையும் கொண்டு சண்முக சைவ மகளிர் பாடசாலையை உருவாக்கினார். இப்பாடசாலையின் ஆங்கில மொழிப் பகுதி சேர் பொன்னம்பலம் இராமநாதனால் திறந்து வைக்கப்பட்டது. பாடசாலைப் பண் சுன்னாகம் குமாரசாமிப் புலவரினால் இயற்றப்பட்டது. பாடசாலையின் கட்டிடம் சகல நிர்வாக செலவுகளையும் தானே தனது சொத்துக்களை வழங்கி செலவு செய்தார். அந்நேரத்தில் தூர இடங்களில் இருந்துவரும் மாணவிகளுக்காக 1932 இல் மாணவியர் விடுதி ஒன்றையும் அமைத்துக் கொடுத்தார். தனக்குப் பின்னர் பாடசாலையை நிர்வகிப்பதற்காக தர்மகத்தாவாக தனது பெறாமகன நீதிபதி நா. கிருஸ்ணதாசனை 1949 இல் நியமித்தார். இன்று 120 ஆசிரியர்களுடனும் 2200 மாணவிகளுடனும் இப்பாடசாலை திகழ்கின்றது.
# கொழும்பு இந்துக் கல்லூரி

**கொழும்பு இந்துக் கல்லூரி** (*Colombo Hindu College*) அல்லது **பம்பலப்பிட்டி இந்துக் கல்லூரி** இலங்கை தலைநகர் கொழும்பில், பம்பலப்பிட்டியில் உள்ள ஒரு தேசியத் தமிழ்ப் பாடசாலையாகும். மாணவர்கள் தமிழ் மற்றும் ஆங்கில (அண்மையில்) மொழியூடாகக் கற்கைகளை மேற்கொள்ளக் கூடிய வசதிகள் உண்டு. தனியாக ஒரு கணினி ஆய்வுகூடமும், நூலகம், விஞ்ஞான ஆய்வுகூடம் போன்ற வசதிகள் உண்டு. 2006ஆம் ஆண்டின் படி 4,500 மாணவர்களும் 120 ஆசிரியர்களும் இப்பாடசாலையில் பணியில் உள்ளனர்.
# கொழும்பு இந்துக் கல்லூரி

## வரலாறு

கொழும்பு இந்துக் கல்லூரி, 1951 ஆம் ஆண்டு பெப்ரவரி 12 ஆம் திகதி "பிள்ளையார் பாடசாலை" என்ற பெயருடன் கொழும்பு இந்து வித்தியாவிருத்திச் சபையினால் தொடங்கப்பட்டது. நீதியரசர் செல்லப்பா நாகலிங்கம் தலைமையில் 24 அங்கத்தவர்களைக் கொண்டு இச்சபை ஆரம்பிக்கப்பட்டது. இக்கல்லூரி இப்போது இயங்கிவரும் காணி சம்மாங்கோடு மாணிக்க விநாயகர் கோயில், மற்றும் கதிரேசன் கோயில் தர்மகர்த்தாக்களால் வழங்கப்பட்டது.  
இப்பாடசாலையின் முதல் அதிபராக இருந்தவர் கார்த்திகேசு பத்மநாபன். ஆரம்பப்பிரிவு அதிபராக ரி. சதாசிவம் பணியாற்றினார். உயர் வகுப்புகள் 1953 ஆம் ஆண்டு ஆரம்பிக்கப்பட்டன.  
1953 ஆம் ஆண்டு அப்போதைய இலங்கைப் பிரதமர் சேர் ஜோன் கொத்தலாவல கொழும்பின் புறநகரான இரத்மலானையில் புதிய கட்டிடத்திற்கான அடிக்கல்லை நாட்டினார். இதனை அடுத்து ஐந்தாம் வகுப்புக்கு மேற்பட்ட வகுப்புகள் 1955 ஆம் ஆண்டு இரத்மலானைக்குக் கொண்டு செல்லப்பட்டன. இரத்மலானை பாடசாலை "கொழும்பு இந்துக் கல்லூரி' என்றும், தற்போதைய பம்பலப்பிட்டி இந்துக்கல்லூரி "இந்து கனிஷ்ட பாடசாலை' எனவும் பெயர் மாற்றங்கள் பெற்று இயங்கிவரத் தொடங்கின. 1966 ஆம் ஆண்டு முன்னாள் செனட்டர் ரி. நீதிராஜா முதலாவது மூன்று மாடிக் கட்டிடத்திற்கு அடிக்கல் நாட்டினார்.  
1974, பெப்ரவரி 6 ஆம் திகதி மூன்றாவது மாடிக் கட்டிடத்திற்கான அடிக்கல்லை பெற்றோர் ஆசிரியர் சங்கத்தினர் நாட்டினார்கள். இதனை அடுத்து கல்விப் பொதுத்தராதர உயர்வகுப்பு 1976 இல் ஆரம்பிக்கப்பட்டது. இப்பாடசாலை 1976 சனவரி 1 ஆம் நாள் "கொழும்பு இந்துக் கல்லூரி' எனப் பெயர் மாற்றம் செய்யப்பட்டது.
# கொழும்பு இந்துக் கல்லூரி

## கல்லூரி அதிபர்கள்

- கார்த்திகேசு பத்மநாதன் (1951)
- என். சத்தியேந்திரா (1957)
- டி. சுப்பிரமணியம் (1959)
- எஸ். அம்பலவாணர் (1962)
- பி. நல்லையா (1967)
- ரி. சங்கரலிங்கம் (1971)
- டி. ஆர். ராஜலிங்கம் (1986)
- எஸ். ஸ்ரீராஜசிங்கம் (1990)
- பீ. எஸ். சர்மா (1991)
- தம்பிப்பிள்ளை முத்துக்குமாரசாமி (1996)
- ஐயம்பிள்ளை ராஜரத்தினம் (2011)
# கொழும்பு இந்துக் கல்லூரி

## வெளியிணைப்புகள்

- கொழும்பு இந்துக் கல்லூரி
- பம்பலப்பிட்டி இந்துக் கல்லூரி வைர விழாவை முன்னிட்டு உதைபந்தாட்ட தொடர், தினகரன், சனவரி 4, 2011
# ஓமந்தை மத்திய கல்லூரி

**ஓமந்தை மகாவித்தியாலம்** வவுனியாவில் யாழ்சாலையில் (கண்டி - யாழ்ப்பாணம் வீதியில்) ஓமந்தைச் சந்தியில் அமைந்துள்ளது. இதனருகில் அரச மத்திய மருந்தகமும் முன்னால் இந்துக் கோயிலும் உள்ளது. போரினால் பெரிதும் சேதமடைந்திருந்த இக்கல்லூரி, புரிந்துணர்வு ஒப்பந்தத்தின் பின்னர் NECORD உதவியுடனும் மீளக் கட்டியமைக்கப் பட்டது.
# தரு

கல்பித சங்கீதத்தில் ஒரு வகையைச் சேர்ந்தது **தரு** ஆகும். இசை நாட்டியங்கள், நாட்டிய நாடகங்களில் இவ்வுருப்படிகள் இடம் பெறுகின்றன. இவ் உருப்படியை கதைப்பாட்டு எனவும் அழைப்பர். தரு என்ற உருப்படியின் சாகித்தியம் சரித்திர சம்பந்தமானதாக அல்லது காதல் பாட்டாகவாவது இருக்கும். சில சமயங்களில் பிரபுக்களைப் புகழ்ந்து பாடுவதாகவும் இருக்கும். இதில் அதிக சாகித்தியங்கள் மத்திம கால நடையில் காணப்படும். இதில் பல்லவி, அனுபல்லவி, சரணம் ஆகிய அங்கங்கள் காணப்படும். எனினும் சாதாரணமாக எல்லாத் தருக்களிலும் பல்லவி, அனுபல்லவி என்னும் இரு அம்சங்கள் மட்டுமே வருவதுண்டு. சரணங்கள் பலவற்றைக் கொண்டிருப்பது தருவின் மற்றொரு அம்சமாகும். தருக்களில் சிலவற்றில் இரண்டு அடிப் பாட்டுக்களாகவும், நான்கு அடிப் பாட்டுக்களாகவும் சொற்கட்டு சேர்ந்தவைகளாகவும் இருக்கின்றன. அருணாச்சலக் கவிராயரின் *இராம நாடகத்தில்* பல மொழிகளில் அமைகின்ற பல தருக்கள் காணப்படுகின்றன. தருக்களில் ஜதிகள் பொருத்தப்படுவதுண்டு. தருக்களில் பல வகைத் தருக்கள் உண்டு.
# தரு

## தருக்களின் வகைகளும் அவற்றின் விளக்கங்களும்

1. **பிரவேசிக்க தரு** :- நாட்டிய நாடகத்தின் ஆரம்பத்தில் உறுப்பினர்களை அறிமுகப்படுத்தும் வகையில் அமையும் பாடல்.  
2.**வர்ணனைத் தரு** :- ஒரு நிகழ்ச்சி, இயற்கைக் காட்சி, ஒருவரின் பண்பு, ஆகியவற்றில் ஒன்றை வர்ணிப்பதாக அமைந்துள்ள பாடல்.
உ+ம் : *இராம நாடகத்தில்* மோகன இராகத்தில் அமைந்துள்ள *கல்யாணத் தோகை அடித்த* எனத் தொடங்கும் பாடல் சீதா தேவியின் திருமண நிகழ்ச்சிகளை சித்தரித்துக் காட்டுகின்றது.  
3. **சம்வாதத் தரு** :- இருவருக்குள் நடக்கும் வாக்குவாதத்தை சாகித்தியத்தில் கொண்டிருக்கும் பாடல்.
உ+ம் : *இராமநாடகத்தில்* கல்யாணி இராகத்தில் *மண்ணில் மெத்த அரசக்கோன்* எனத் தொடங்கும் பாடல். இதில் இராமனுக்கும் பரசுராமனுக்கும் நடக்கும் தர்க்கத்தை விவரிக்கின்றது.  
4. **ஸ்வாகதத் தரு** :- தனக்குத் தானே உரையாடிக் கொள்ளும் விதத்தில் அமைந்துள்ள பாடல்.  
5. **உத்தர பிரதி உத்தர தரு** :- இருவருக்குள் நடக்கும் உரையாடலை சித்தரிக்கும் வகையில் அமைந்துள்ளது.  
6. **ஜக்கினித் தரு** :- சாகித்தியத்தின் முதல் பகுதியில் ஜதிகளையும் அடுத்த பகுதியில் வார்த்தைகளையும் கொண்டு மத்திம காலப் பிரயோகங்களையும் கொண்டு அமைந்துள்ள தருக்கள் ஆகும்.  
7. **கோணங்கித் தரு** :- தெய்வீகக் கோமாளி இசைக்கும் பாடல் கோணங்கித் தரு ஆகும்.
உ+ம் : *தெய்வீகக் கோமாளி*  
8. **கோலாட்டத் தரு** :- கோலாட்டம் ஆடும் போது இசைக்கும் பாடல் கோலாட்டத் தரு ஆகும்.